section_heading: My Fairy King
paragraph_text: Na ovoj art rock pjesmi se prvi put Mercury pojavljuje kao pijanist. Dio stihova skladbe poput "Mother Mercury, look what they've done to me" su inspirirali pjevača da promjeni svoje prezime "Bulsara" u Mercury što je i napravio 1970. godine. Ovo je bila prva skladba koju je Mercury napisao o svojem svijetu fantazije kojega je nazvao "Rhye" i po formi i strukturi smatra se jednom od prvih preteča Bohemian Rhapsody. Dio stihova pjesme je Mercury uzeo iz djela Roberta Browninga "The Pied Piper Of Hamelin". Ovo je prva i uvodna pjesma na albumu At the Beeb.